La innovació serà el leitmotiv de l'III Fòrum Indústria de Sagunt
21 d’octubre 2022

![](/media/hcoj31lb/microsoftteams-image-33.png?width=850&height=478.125)

Sagunt viurà este pròxim dijous, 27 d'octubre, el seu tercer Fòrum Indústria de Sagunt. Una cita que s'ha consolidat en els últims anys i que en esta edició tindrà a la innovació com a matèria vehicular i sobre la qual ponents de prestigi oferiran diferents visions.

Per a María José Carrera, regidora de Promoció Econòmica i Industrial és motiu de felicitat «**poder organitzar este tipus d'esdeveniment on professionals de gran prestigi exposen tendències i elements de debat actual al mateix temps que continuem construint sinergies positives amb empreses del nostre entorn**».

![](/media/ulkbmlhl/c_mariajosé_05.jpg?width=500&height=333&mode=max)En paraules de l'edil «**la innovació és el motor del canvi de la civilització. Des de la història cada gran canvi s'explica per una xicoteta innovació, però en l'actualitat estem vivint una explosió de creativitat multisectorial com mai abans havia experimentat. Per això, és fantàstic tindre l'oportunitat de dedicar una jornada a Sagunt a conéixer què hi ha darrere dels processos innovadors i com estos afecten les societats i territoris**».

La programació arrancarà a les 9 hores amb la benvinguda per part de la regidora de Promoció Econòmica i Industrial, María José Carrera. Després d'ella. Pilar Agutzil, Catedràtica de Dret Financer i Tributari en la Universitat de València, oferirà la seua ponència ‘Anticipar-se al futur ODS9: Indústria, innovació i infraestructura’.

A la seua finalització, començarà la primera de les dos taules de debat i la que, sota el títol ‘Innovació en àrees empresarials: comunitats energètiques’, debatrà sobre una de les tendències que amb més força estan implantant-se en el sector energètic. Amb la moderació de Cristina Plumed, presidenta de ASECAM, comptarà amb la participació de Gonzalo Lacalle (Grup Solar3), Ignacio Casado (responsable de Comunicació Màrqueting de ITE), Juan Pablo Tur (Turmetal) i Juan Sacri (SAPIENS).

La jornada continuarà amb la ponència ‘La innovació com a motor de desenvolupament’ on Ignacio Casado exposarà els canvis més rellevants en les últimes dècades i com el procés innovador marcarà en el futur l'evolutiu de territoris i societats. Per a acabar, en la segona taula de debat ‘Casos d'èxit: innovació en el territori’ s'analitzarà com a empreses de la comarca han anat desenvolupat estratègies innovadores per a tindre un millor posicionament en els seus diferents sectors productius. Moderada per Antonia Sajardo, comptarà amb la participació de Markus Hahn (Thyssenkrupp), Juan Arbona (Fertiberia) i Juan Antonio Chicote (Gonvarri).

La clausura de l'acte comptarà amb la presència de Darío Moreno, alcalde de Sagunt, qui parlarà a les persones assistents per a tancar una jornada on novament Sagunt serà referent dins del món empresarial.

![](/media/jtvmqmw5/programa.png?width=600.95&height=850)

*   [](http://www.facebook.com/sharer.php?u=https://aytosagunto.es/va/actualitat/la-innovacio-sera-el-leitmotiv-de-l-iii-forum-industria-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/la-innovacio-sera-el-leitmotiv-de-l-iii-forum-industria-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-innovacio-sera-el-leitmotiv-de-l-iii-forum-industria-de-sagunt/ "Linked In")
*   [](mailto:?body=https://aytosagunto.es/va/actualitat/la-innovacio-sera-el-leitmotiv-de-l-iii-forum-industria-de-sagunt/)